Ning väga kahtlane on ka see, et lisaks hanifismi info puudumisele traditsioonis ei ole islami traditsioon säilitanud autentset, positiivset infot, hanifismi paralleelnähtuse - araabia prohvetluse kohta, mille kõige tuntumateks esindajateks on Tulaiha ja Musailima. Näib, et vastavasisuline traditsioon on hiljem võimust võtnud idma poolt teadlikult maha surutud. Teadmata kummagi kohta, kas siis saab teha mingeid järeldusi kasvõi selle halvustava info põhjal, mis säilinud? Kui me ei tea  haniifide kohta midagi, ning prohvetlusetraditsiooni, mida nimetame Tulaiha-Musailima", kohta vaid negatiivset, kas siis oleks mõeldav apelleerida mõlema nähtuse, hanifismi ja araabia prohvetluse, samasusele?